25.5.2023 г.
BG
Официален вестник на Европейския съюз
C 184/31
— въвеждане на задължителна оценка на въздействието по отношение на трансграничната оперативна съвместимост, което би могло да възникне когато дадена публична служба създава или променя информационна система; — съвместно създаване на екосистема от решения за оперативна съвместимост за публичния сектор на ЕС (въвеждане на признати каталози за активна оперативна съвместимост, които могат да се използват от администрациите и при изготвянето на политиките, като например цифрови инструменти, спецификации или решения), така че публичните администрации на всички равнища в ЕС и други заинтересовани страни да могат да допринесат за създаването, подобряването и повторното използване на такива решения, като по този начин им се даде възможност да правят съвместни иновации и да създават обществена стойност; — обвързване на предоставянето на определено финансиране от Европейския съюз за създаването или укрепването на национални информационни системи с използването на решения и принципи, предварително определени от Европейския съюз (8). 3.
Общи бележки 3.1.
Подобно на Комисията, ЕИСК счита, че оперативната съвместимост между публичните служби е съществено изискване за създаването на цифров единен пазар и отстраняването на пречките, които все още съществуват на физическия пазар (9). 3.2.
Определянето на цел за 100 % цифровизация на обществените услуги в целия Европейски съюз до 2030 г. предполага ускоряване и модернизиране на трансевропейска мрежа, която ги свързва и използва общи елементи, както на техническо, така и на семантично, правно и организационно равнище, наред с други. 3.3.
Постигането на тази цел обаче не следва да води до национална политика, налагаща пълна цифровизация на обществените услуги в ущърб на тези, предоставяни на място и лично, като трябва се вземат предвид най-уязвимите групи граждани, тъй като всеки трябва да има достъп до предоставяни на място обществени услуги.
Обучението по цифрови умения следва да бъде достъпно за всички, но по-специално за тези групи от населението. 3.4.
Вместо до съкращения на персонал, разработването и функционирането на цифрови услуги първоначално ще създаде допълнителна нужда от персонал.
Адекватното обезпечаване с персонал е предпоставка за успешна цифрова трансформация.
3.5.
Цифровизацията трябва да бъде насочена към предоставянето на по-добри обществени услуги.
3.6.
Както ЕИСК вече посочи в предходно свое становище, „[...] ключът не е да се заменят хората с ИТ инструменти, а да се осигури свободно време за дейности с по-голяма добавена стойност [...]“ (10). 3.7.
Цифровизацията и използването на изкуствен интелект не са средства за легитимиране на общите съкращения на работни места.
Отпадането на рутинните задачи поради цифровизацията следва да доведе до това служителите да разполагат с повече време за взискателна работа и консултиране на хората. 3.8.
Освен това през 2030 г. със сигурност ще има малцинство от граждани, изключени от информационната система, които ще имат само присъствен достъп до обществени услуги (11).
Пътищата за аналогов достъп на хората до обществени услуги не трябва да се затрудняват или затварят в хода на цифровизацията. 3.9.
Поради това ЕИСК приветства факта, че разглежданото съобщение има за цел да задълбочи и подобри равнището на оперативна съвместимост на публичния сектор чрез създаване на правна рамка, определена на равнището на Съюза (12).
(8)
(9) (10)
(11) (12)
Вж.
Обяснителен меморандум към предложението за регламент, както и Съобщение на Комисията до Европейския парламент, Съвета, Европейския икономически и социален комитет и Комитета на регионите относно засилено сътрудничество в областта на оперативната съвместимост на публичния сектор — Свързване на обществени услуги, подкрепа на публичните политики и предоставяне на обществени ползи — Към „Оперативно съвместима Европа“.
В своето становище TEN/635 относно „Европейска рамка за оперативна съвместимост — стратегия за прилагане“ ЕИСК вече изтъкна значението на оперативната съвместимост за завършването на цифровия единен пазар (ОВ C 81, 2.3.2018 г., стр. 176).
Становище на ЕИСК относно „Съобщение на Комисията до Европейския парламент, Съвета, Европейския икономически и социален комитет и Комитета на регионите — Европейският план за действие за електронно управление през периода 2011—2015 г. — Оползотворяване на ИКТ за подпомагане на интелигентно, устойчиво и новаторско управление“ и „Съобщение на Комисията до Европейския парламент, Съвета, Европейския икономически и социален комитет и Комитета на регионите — За оперативна съвместимост на европейските обществени услуги“ (ОВ C 376, 22.12.2011 г., стр. 92).
Става въпрос за загриженост, изразявана многократно в становища на ЕИСК (ОВ C 81, 2.3.2018 г., стр. 176).
В предходни становища ЕИСК е изразявал подкрепата си за всички проекти на Европейския съюз, насочени към постигане на целите на цифровия преход на Европейския съюз (ОВ C 365, 23.9.2022 г., стр. 13).